
PRIMAR
Nr. 274 din 14.01.2025

REFERAT DE APROBARE
pentru proiectul de hotărâre privind aprobarea Planului anual de acțiune privind serviciile sociale administrate și finanțate din bugetul Municipiului Marghita pentru anul 2025

Prezentul referat de aprobare are la bază prevederile art. 6 alin. (3) și art. 30 alin. (1) și alin. (2) din Legea nr. 24 / 2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind aprobarea Planului anual de acțiune privind serviciile sociale administrate și finanțate din bugetul Municipiului Marghita pentru anul 2025.
Motivul elaborării acestui proiect de hotărâre îl constituie obligativitatea aprobării, anual, a Planului de acțiune privind serviciile sociale administrate și finanțate din bugetul Municipiului Marghita.
Astfel, având în vedere:
· prevederile art. 3 alin. (2) și art. 5 din Anexa nr. 2 a Hotărârii de Guvern nr. 797 / 2017 pentru aprobarea regulamentelor - cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;
· prevederile Ordinului nr. 1086 / 2018 privind aprobarea modelului - cadru al Planului anual de acțiune privind serviciile sociale administrate si finanțate din bugetul consiliului local;
· prevederile Legii asistenței sociale nr. 292 / 2011, cu modificările și completările ulterioare, respectiv art. 112 alin. (1) și alin. (3) lit. b), art. 118 alin. (1) – alin. (3) și art. 119 alin. (1);
· prevederile Legii nr. 272 / 2004 privind protecția și promovarea drepturilor copilului, republicată cu modificările și completările ulterioare;
· prevederile Legii nr. 197 / 2012 privind asigurarea calității în domeniul serviciilor sociale, cu modificările și completările ulterioare;
· prevederile Ordonanței de Urgență a Guvernului nr. 57/2019 privind Codul Administrativ, cu modificările și completările ulterioare, respectiv art. 129 alin. (1) și alin. (2) lit. b) și d), alin. (4) lit. e) și alin. (7) lit. b) precum și ale art. 139 alin. (1) și art. 196 alin. (1) lit. a);
Față de cele menționate analizați proiectul de hotărâre privind aprobarea Planului anual de acțiune privind serviciile sociale administrate și finanțate din bugetul Municipiului Marghita pentru anul 2025, conform Anexei, care face parte integrantă din acesta, în vederea adoptării hotărârii Consiliului Local. 

